Terwyl die stryd voortduur om die verbod op die verkoop van tabakprodukte tydens die afsonderingstydperk te laat ophef, het die kabinet die Wetsontwerp op Kannabis vir Private Doeleindes goedgekeur. Dié wetgewing dekriminaliseer die private gebruik van dagga (marijuana) en stel die hoeveelheid vas wat mense wettig mag besit.
Die wetsontwerp gee uitwerking aan 'n uitspraak van die Konstitusionele Hof wat dele van die Wet op Dwelms en Dwelmsmokkelary en die Wet op Medisyne en Verwante Middels nietig verklaar het. Die uitspraak is twee jaar lank opgeskort om LP's kans te gee om die gedeeltes wat die hof ongrondwetlik verklaar het, te vervang en bepalings oor die persoonlike kweek en groei van dagga op te stel.
In terme van die konsepwetgewing bly die rook van kannabis in die openbaar onwettig, maar die private gebruik daarvan word toegelaat. Volwassenes mag tot 600 g kannabis besit en 'n maksimum van 1,2 kg per huishouding word toegelaat. Die beperking van openbare besit is 60 g.
Die koop en verkoop van sogenaamde smokkelbare hoeveelhede dagga bly 'n strafregtelike oortreding en tronkstraf kan daarvoor opgelê word.
Die wettiging van wat reeds baie lank 'n algemene dwelm in Suid-Afrikaanse kultuur is, geniet onder meer die openbare steun van die minister van finansies, Tito Mboweni, wat sê hy is gretig om die ekonomiese moontlikhede van die kweek daarvan te ontsluit. Hy meen dit kan tot R4 miljard tot die ekonomie bydra.
Die redenasie vermoë gaan my verstand te bowe! Ons mag nie rook nie, maar dagga mag ons hê! Oe ee ee aikona ne ons wil sigarette rook nie dagga nie. Kopdoek se vingers mos diep in daai sakke ook
Ja nee dis moeilik om te verstaan, daar gaan nou zolbegoldes oral wees en moenie van die kriminele elemente vergeet nie, nou gaan dit lekker gaan. Die regering het nog nooit in die laaste 25jr goeie besluite geneem nie. Die land is regtig nou in die moddersloot.
Dis nou lekker! Jy kan heel dag en heel nag aan 'n dagga stompie trek, maar nie aan 'n sigaret nie. Dink die NCCC trek al van 26de Maart aan dagga stompies. Hulle voorraad is onder die Kopdoek weg gesteek! "Hy meen dit kan tot R4 miljard tot die ekonomie bydra". Ou Tito dit is maar 'n drippel in 'n emmer met verluiking wat verlore gegaan het met sigarette verkope. Maar daai het blykbaar nie vir jou saak gemaak nie!
Sjoe Mev Zuma Waar is jou stem nou Jy is so antie rook, maar met jou stil swae keur jy die gebruik van dagga goed Jy kan tronk toe gaan as jy 'n pakkie smokkel sigarette in jou sak het, maar as jy 'n dagga zol het is jy ok
Nou ja Tito, as jy daai 4 miljard kan inkry en die wat uit tabakprodukte verdien kan word, dan rook ons ou volkie die land sommer uit 'n depressie uit!